b'\n_START_ARTICLE_\nTad\xc5\xbeikistanin sis\xc3\xa4llissota\n_START_PARAGRAPH_\nTad\xc5\xbeikistanin sis\xc3\xa4llissota k\xc3\xa4ytiin vuosina 1992\xe2\x80\x931997 presidentti Emomalii Rahmonia tukevien ja vastustavien joukkojen v\xc3\xa4lill\xc3\xa4. Sodassa kuoli eri arvioiden mukaan 25\xc2\xa0000\xe2\x80\x93100\xc2\xa0000 ihmist\xc3\xa4. _NEWLINE_Tad\xc5\xbeikistan itsen\xc3\xa4istyi hajoavasta Neuvostoliitosta syyskuussa 1991. Marraskuun 1991 vaaleissa preasidentiksi valittiin entinen kommunistijohtaja Rahmon Nabijev. Oppositio koki tulleensa kaltoinkohdelluksi, ja aloitti mielenosoitukset p\xc3\xa4\xc3\xa4kaupungissa. Hallituksen joukkojen avattua tulen mielenosoittajia kohti levottomuudet levisiv\xc3\xa4t my\xc3\xb6s muualle maahan. Oppositio pakotti Nabijevin eroamaan, otti vallan v\xc3\xa4h\xc3\xa4ksi aikaa, mutta marraskuussa 1992 Rahmon (silloinen Rahmonov) nousi valtaan ven\xc3\xa4l\xc3\xa4isten joukkojen tuella. Suuria joukkoja l\xc3\xa4hti maanpakoon Afganistaniin, ja rajaseudulla k\xc3\xa4ytiin taisteluita islamilasfundamentalistien ja ven\xc3\xa4l\xc3\xa4isten v\xc3\xa4lill\xc3\xa4. Vuonna 1994 saatiin aikaan aselepo ja kes\xc3\xa4kuussa 1997 YK:n v\xc3\xa4litt\xc3\xa4m\xc3\xa4 rauhansopimus jolla Ven\xc3\xa4j\xc3\xa4 ja Iran lopettivat sotatoimet. _NEWLINE_Sodassa kuoli kymmeni\xc3\xa4tuhansia ja puoli miljoonaa l\xc3\xa4hti kodeistaan._NEWLINE_Iranin on syytetty kouluttaneen opposition joukkoja, mutta se on kiist\xc3\xa4nyt syyt\xc3\xb6kset.'